Sisukord

# Diagrammi loomise nõustaja - Andmejadad

Sellel Diagrammi loomise nõustaja lehel saab muuta eraldi iga andmejada lähtevahemikku, sealhulgas silte. Muuta saab ka kategooriate vahemikku. Sa võid esmalt valida andmevahemike lehelt andmevahemiku ja seejärel eemaldada mittevajalikud andmejadad või lisada andmejadad teistest lahtritest.

Kui tundub, et sellel lehel on liiga palju sätteid, määra andmevahemik dialoogis Diagrammi loomise nõustaja - Andmevahemik ja jäta see leht vahele.

Selle käsu kasutamiseks...

Vali Lisamine - Diagramm...

Diagrammi lisamine

Tee diagrammil topeltklõps ja vali Vormindus - Andmevahemikud

See dialoog on saadaval ainult Calc'i või Writeri tabelitel põhinevate dialoogide jaoks.

Juhtelemendi kohta rohkema teabe saamiseks vajuta Shift+F1 ja osuta juhtelemendile.

## Andmejadade korraldamine

Andmejadade loendikastis on kõikide aktiivse diagrammi andmejadade nimekiri.

- Andmejadade korraldamiseks vali loendist kirje.

- Uue andmejada lisamiseks valitud kirje alla klõpsa Lisa. Uus andmejada on sama tüüpi valitud kirjega.

- Valitud kirje eemaldamiseks andmejadade loendist vajuta Eemalda.

- Nuppudega nool üles ja nool alla saab valitud kirjet nihutada loendis üles- või allapoole. See ei muuda andmete järjestust andmeallika tabelis, vaid mõjutab ainult andmete kujutamist diagrammil.

## Andmejadade redigeerimine

1. Kirje omaduste vaatamiseks ja redigeerimiseks klõpsa sellel kirjel loendikastis.

   Andmevahemike loendikastis on on rollide nimed ja andmejadade komponentide lahtrite vahemikud.

2. Klõpsa kirjel ja redigeeri alloleva tekstikasti sisu.

   Tekstikasti kõrval olev silt vastab parasjagu valitud rollile.

3. Sisesta vahemik või klõpsa Vali andmevahemik dialoogi minimeerimiseks ja andmevahemiku valimiseks hiire abil.

   Kui soovid lisada andmevahemikku, mis koosneb mitmest eri kohas paiknevast lahtrite alast, sisesta esimene vahemik, seejärel lisa tekstikasti käsitsi semikoolon ning sisesta järgmised vahemikud. Vahemike eraldajaks on semikoolon.

Vahemik andmete rolli, näiteks Y-väärtuste jaoks, ei tohi sisaldada sildi lahtrit.

## Kategooriate ja andmesiltide redigeerimine

- Sisesta või vali andmevahemik, mida kasutatakse kategooriate tekstina või andmesiltidena.

Sõltuvalt diagrammi tüübist kuvatakse teksti kas X-teljel või andmesiltidena.

Sarnased teemad

Diagrammide lisamine

Diagrammi loomise nõustaja - Diagrammi tüüp

Diagrammi loomise nõustaja - Andmevahemik

Diagrammi loomise nõustaja - Diagrammi elemendid